Milí rodičia,

na našej základnej škole sa v tomto školskom roku bude organizovať krúžok programovania a informatiky pre žiakov 1. a 2. stupňa (oddelene). K dispozícii je niekoľko termínov (fyzicky v priestoroch školy).  Náplňou kurzov budú základy programovania + základy tvorby hier + internetová bezpečnosť.

Krúžok sa bude konať raz do týždňa po vyučovaní. Žiaci v cene krúžku dostanú učebnicu (teória + príklady) a potvrdenie o absolvovaní kurzu. Krúžky začínajú na začiatku októbra. Maximálna kapacita krúžku je 15 žiakov. Cena za mesiac je 42 eur (4 vyučovacie hodiny), platí sa mesačne.

V prípade záujmu o viac informácii, prosím kontaktujte kozusko@programko.sk, 0917394051. Ján Kožuško je organizátorom krúžkov a zakladateľom iniciativy Programko, ktorá sa žiakom základných škôl v oblasti vzdelávania venuje už od roku 2019. Zároveň popri štúdiu informatiky a ekonómie pôsobí ako IT konzultant.

**Na krúžok môžete zaregistrovať na (v reg. formulári nájdete dostupné termíny):**

<https://forms.gle/fE4BJ1jjBXvvw2ZeA> alebo na kozusko@programko.sk

V prípade záujmu sa žiaci môžu prihlásiť aj na online kurzy (programovanie, grafika, praca s videa, webové stránky, atď..). Viac na [www.programko.sk](http://www.programko.sk/). Hodiny sú vedené lektorom a maximálny počet žiakov na cvičení je 5. Online kurzy tiež začínajú v novom školskom roku.